**Bogoria** je slano alkalno jezero u Dolini velike rasjeline, u vulkanskom području odmah sjeverno od ekvatora u Keniji. Jezero je najpoznatije po mnoštvu algi koje privlače milijune plamenaca, ali i veliki broj drugih životinja, zbog čega ga je zaštitila Ramsarska konvencija 1973. godine. Sustav kenijskih slanih jezera, kojemu pripada i Bogoria, jedno je od mjesta u kojemu živi najveća raznolikost ptica na svijetu. God. 2011. je, zajedno s drugim kenijskim jezerima Doline velike rasjeline (Nakuru i Elmenteita), upisano na UNESCO-v popis mjesta svjetske baštine u Africi kao "sustav povezanih plitkih jezera jedinstvene ljepote koja su dom za 13 jako ugroženih vrsta ptica i najvažnije mesto ispaše patuljastih plamenaca, ali i glavno gnijezdilište velikih pelikana na svijetu".

Panorama jezera BogoriaPanorama jezera Bogoria

Prirodne odlike
---------------

Jezero Bogoria se nalazi na 990 m nadmorske visine i ima projer od 34 x 3,5 km, te sliv od 700 km². Na sjeveru jezera nalazi se močvara Kesubo, a na istoku Siracho litice, koji zajedno s jezerom pripadaju **Nacionanom rezervatu Bogoria**. Jezero je poznato i po svojim gejzirima (njih 18, što je najveći broj u Africi) i termalnim izvorima u jezeru i uz obalu. Na četiri mjesta može se pronaći po desetak gejzira koji eruptiraju do 5 m visine

Voda jezera sadrži veliku koncentraciju ijona Na+, HCO3- i CO32- koji dolaze u vodama rijeka Sandai i Emsos, ali i od oko 200 alkalnih termalnih izvora s tri lokaliteta uz obalu jezera:Loburu, Chemurkeu, i južna skupina (Ng'wasis, Koibobei, Losaramat). Voda je zbog toga alkalna (pH:10.5) i slana (do 100 g/L rastopljene soli) zbog isparavanja jer nema odlijeva jezera. Površina plitkog jezera Bogoria je meromiktička (podijeljena na gusti slani donji i gornji slatki sloj vode). Iako jako slano prepuno je cijanobakterija *Arthrospira fusiformis* kojima se hrane plamenci.

Pored plamenaca, u rezervatu obitavaju i ugrožene vrste kao što su: velika čaplja, čekićarke, afrički orao ribar (*Haliaeetus vocifer*), afrički crni orao (*Aquila verreauxii*) i crno-bijeli vodomar (*Ceryle rudis*).

U njegovoj okolici također obitavaju ugroženi sisavci kao što su Rothschildova žirafa, crni nosorog i bijeli nosorog, ali i drugi kao veliki kudu, lav, gepard, divlji pas, močvarna antilopa i piton. Jezero je tradicionalni dom naroda Endorois koji su se 1970-ih bili primorani odseliti, ali sada se kroz Afričko povjerenstvo za ljudska prava (*African Commission on Human and Peoples' Rights*, ACHPR) pokušavaju vratiti

* Gejzir u jezeru BogoriaGejzir u jezeru Bogoria
* Plamenci u jezeruPlamenci u jezeru
* Patuljasti plamenacPatuljasti plamenac
* Afrička golema kornjačaAfrička golema kornjača

Izvori
------

***Jezero Bogoria*** na Wikimedijinoj ostavi

1. ↑  Kenijski sustav jezera i Ningaloo obala u Australiji upisani na UNESCO-v popis svjetske baštine () Preuzeto 31. listopada 2011.
2. ↑  Loburu Geysers and Hot Springs, Lake Bogoria na Womndermondo () Preuzeto 31. listopada 2011.
3. ↑  Soysambu Conservancy Arhivirano 2008-10-20 na Wayback Machine-u () Preuzeto 31. listopada 2011.

* M. North Lewis, *A Guide to Lake Baringo and Lake Bogoria*, 1998. Horizon Books. ISBN 9966-868-17-8
* J.J. Tiercelin i A. Vincens, *Le demi–graben de Baringo–Bogoria, Rift Gregory, Kenya: 30,000 ans d’histoire hydrologique et sédimentaire*, 1987. Bulletin des Centres de Recherches Exploration-Production Elf-Aquitaine, v. 11. str. 249.–540.

Vanjske poveznice
-----------------

* Minority Rights Group on the Endorois and Lake Bogoria Arhivirano 2009-10-29 na Wayback Machine-u () Preuzeto 31. listopada 2011.

| * p
* r
* u
Svjetska baština u Keniji |
| --- |
|  | 
Fort Jesus u Mombasi • Kaya šumska svetišta Mijikenda • Jezera Doline velike rasjeline Nakuru, Bogoria i Elmenteita • Stari dio grada Lamua • Nacionalni park Mount Kenya i zaštićene šume Lewa Downs • Nacionalni parkovi jezera Turkana
 | Kenijska zastava |
| **Nematerijalna svjetska baština Kenije**
Tradicije i običaji naroda Mijikenda u svetim Kaya šumama
 |